OpenLLM-France/wikimedia huggingface dataset:
# Sinkrotroi-erradiazio

Sinkrotroi-erradiazioa partikula kargatuek (hala nola elektroiek) sortutako erradiazio elektromagnetikoa da. Partikula horiek abiadura handian mugitzen dira (argiaren abiaduraren frakzio hautemangarri bat), ibilbide kurbatu baten arabera (edo, bestela esanda, euren abiadurarekiko perpendikularrean azeleratua). Partikula kargatuak direnean, eremu magnetiko bat erabiliz definitzen da ibilbide kurbatua. Elektroiak zenbat eta azkarrago mugitu, orduan eta laburragoa da erradiazioaren uhin-luzera. Sinkrotroi igorpena artifizialki gertatzen da sinkrotroi baten biltegiratze-eraztunetan, eta, naturan, elektroiek oso abiadura handian igortzen diren lekuetan, espazioko eremu magnetikoetan zehar mugituz, hala nola supernoba, irrati-galaxia eta pulsarren soberakinetan.
Erradiazio hori General Electric enpresaren sinkrotroi-azeleragailu batean aurkitu ondoren deitu zen horrela. 1946an eraiki zuten, eta 1947ko maiatzean iragarri zuten Frank Elder, Anatole Gurewitsch, Robert Langmuir eta Herb Pollock «Elektroi-erradiazioa sinkrotroi batean» izeneko artikuluan.
1955ean, Lurretik sinkrotroi-erradiazioa aurkitu zen Jupiter behatzean. Milioika elektronvolteko energia duten elektroiek igortzen dute. Lehen aldiz detektatu zen horrelako erradiazioa iturri natural batek igorritako espazioan.
Kuantitatiboki, abiadura bizian dabilen karga elektriko batek uhin elektromagnetiko gisa igortzen duen potentzia Larmorren formulak ematen du:
   $P={\frac {q^{2}a^{2}}{6\pi \varepsilon _{0}c^{3}}}$
Non:
    $q\,$ partikularen karga elektrikoa da.
    $a\,$ partikularen azelerazioa da.
    $\varepsilon _{0}\,$ hutsaren permitibitate elektrikoa.
    $c\,$ argiaren abiadura da.

## Erreferentziak

* ↑ Elder, F. R.; Gurewitsch, A. M.; Langmuir, R. V.; Pollock, H. C., "Radiation from Electrons in a Synchrotron" (1947) Physical Review, vol. 71, Issue 11, pp. 829-830.

## Kanpo estekak

* Datuak: Q212871
* Multimedia: Synchrotron radiation / Q212871
# Sinklinal

Sinklinal bat estratuen okerdura zentrurantz doan toles sinforme bat da. Mozketa bat egiten denean zentruan dauden estratuen adina gazteagoa da aldeetan dagoenarena baino.
Mapa geologiko batean, sinklinalak oso erraz ikusten dira, zentrurantz progresiboki gazteagoak diren arroken sekuentzia bat osatzen dutelako. Tolesak normalean orogenian zehar izandako presioek sortzen dituzte.
Sinklinalaren forma duen toles batean barnekoa zaharragoa bada antiklinal sinforme deritzo.

## Kanpo estekak

* Datuak: Q319440
* Multimedia: Synclines / Q319440
# Sinkope

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sinkopea edo zorabioa konortearen galera, erabatekoa, laburra normalean. Itxurazko heriotza-egoera hau garuneko funtzioak une batez geratu egiten direlako gertatzen da, odol arteriala garunera iristen ez delako, bihotzeko arritmia baten eraginez sarritan. Kontzeptu hori ez da lipotimiarekin nahastu behar, hau konortea galdu gabeko "zorabioa" baita.
Oso ohiko arazoa da. Helduen %20 inguruk sinkope bat izan du bere bizitzan zehar. Gizonen prebalentzia %3koa da eta emakumeena %3,5ekoa. Ohikoena sinkope basobagala da.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Kardiologia Hiztegia] [2015]

## Kanpo estekak

* Datuak: Q180007
* Multimedia: Syncope (medicine) / Q180007
# Sinkronia (argipena)

Sinkronia hitzak adiera zenbait ditu:
* sinkronia, sinkronizazio edo sistema bateko elementuak aldi berean jarduteko modu egokiaren efektua;
* hizkuntzalaritzan, sinkronia eta diakronia, hizkuntzak aztertzeko aukerako bi ikuspuntu.
# Sinkuartel

Sinkuartel :
| Sorrera: | 1996 |
| Txupinera: | Marta Gerrikabeitia (2009) |
| Egoitza: | Fika, 4 (Iturrialde) |
| Leloa: | - |
| Kideak: | 120 |
| Koloreak: | Beltz eta horia |
| Egoera: | Aktiboak |
| Webgunea: | www.sinkuartel.org |
Sinkuartel Bilboko konpartsa da, hauen federakundearen kidea dena eta militarismoaren aurka eta intsumisioaren alde sortutakoa.

## Ikus, gainera

* Bilboko Aste Nagusia

## Kanpo estekak

* (Gaztelaniaz) Bilboko Konpartsen Federakundearen webgunean
* Datuak: Q12267438
# Sinkope basobagal

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sinkope basobagala garuneko iskemiak eragindako lipotimia edo zorabioa da, hipertonia bagal erreflexu baten ondorioz agertzen dena. Sinkopearen kausak ez dituzte guztiz ulertu, baina uste da gehiegizko zain-karga periferikoa duten pertsonengan agertzen direla.
Urtero mila pertsonetatik batek jasaten du. Sinkoperik ohikoena da, %50 baino gehiagotan gertatzen dena.

## Erreferentziak

* ↑ Euskalterm: [Kardiologia Hiztegia] [2015]
* ↑ Aydin, MA; Salukhe, TV; Wilke, I; Willems, S. (2010-10-26). «Management and therapy of vasovagal syncope: A review» World Journal of Cardiology 2 (10): 308–15. doi:10.4330/wjc.v2.i10.308. PMID 21160608..
* ↑ Adkisson, WO; Benditt, DG. (2017ko iraila). «Pathophysiology of reflex syncope: A review» Journal of Cardiovascular Electrophysiology 28 (9): 1088–1097. doi:10.1111/jce.13266. PMID 28776824..

## Kanpo estekak

* Datuak: Q2667159
# Sinkretismo

Sinkretismoa dotrina, teoria edo kultura desberdinak bateratzen saiatzen den sistema da. Erlijioen historian, bi erlijioek bat egitea edo elkar kutsatzea da. Psikologian, pertzeptzio orokorra eta nahasia da, elementu heterogeneoak bereizteko ahalmenik ez duena, hautemateko ahalmena erabat garatu aurretik izaten dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Sinkretismoa, Gizapedian.
* Datuak: Q172904
* Multimedia: Syncretism / Q172904
# Sinkrotroi

Sinkrotroia partikula-azeleragailu mota bat da, eremu elektriko eta magnetiko aldakorrak baliatzen dituena partikulak azeleratzeko, ziklotroitik 1940ko hamarkadatik aurrera garatu zena.
Energia maila garaiko elektroi nahiz protoi izpiak sortzen dituen partikula azeleratzailea da. Fisika teorikoarekin batera garatu den makina da, eta gaur egun gero eta handiagoak izaten dira, bai tamainaren arabera eta baita sortzen duten energiaren arabera ere (munduko sinkrotroi handienek 500 GeV-z goitiko energia lor dezakete). Partikulak eta antipartikulak aurkako norantzan eta energia maila garaietan azeleratzeko gai dira, sarritan argiaren lastertasunaz. Partikula azeleratu horiek duten energia handia atomoen nukleoak edo beste partikula batzuk bonbardatzeko erabiltzen da, materiaren barne izaera ikertzeko eta baita partikula berriak aurkitzeko ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-2-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q689863
* Multimedia: Synchrotrons / Q689863
# Simon Gray

Simon James Holliday Gray (Hayling Island, Ingalaterra, 1936ko urriaren 21a – Londres, 2008ko abuztuaren 7a) XX. mendeko britainiar antzerkigilea izan zen. Britainia Handiko bizitza modernoa aztertu zuen bere lanetan, arrakasta azalekoaren azpian ezkutatu ohi diren frustrazioak eta zoritxarra erakutsiz. Ingeles literaturako irakaslea izan zen, Londresko Unibertsitatean, 1965etik 1985era bitartean.

## Obra

1963an bere ibilbidea hasi zuen nobela-egile gisa, eta 45 urtetan zehar, 5 nobelaz gain, 40 antzezlan, gidoi eta antzezlan original eta bere nahiz besteen lanen pantailarako moldaketak egin zituen, zela antzerkirako, filmetarako edo telebistarako.

### Obra garrantzitsuena

* Wise Child, Wyndham's Theatre (1967)
* Spoiled, BBC Telebista, Wednesday Play (1968); Methuen Plays (1971)
v Dutch Uncle, Aldwych Theatre (1969)
* The Idiot (Dostoyevskyrenetik moldaketa), Old Vic antzestokia (1970)
* Butley, Criterion Theatre (1971)
* Otherwise Engaged, Queen's Theatre (1974)
* Dog Days, Oxford 1976; Eyre Methuen (1976)
* Molly, Francis Rattenburyren 1935eko hilketa-kasuan oinarritua, Comedy Theatre (1978)
* The Rear Column, Globe Theatre (1978)
* Close of Play, National Theatre, Lyttelton (1979)
* Stage Struck, Vaudeville Theatre (1979)
* Quartermaine's Terms, Queen's Theatre (1981)
* The Common Pursuit, Lyric Hammersmith antzokia (1984)
* Melon, Theatre Royal Haymarket (1987)
* Hidden Laughter, Vaudeville Theatre (1990)
* Life Support, Aldwych Theatre (1997)
* Simply Disconnected, Minerva Theatre, Chichester (1996)
* Cell Mates, Albery Theatre (1995)
* Just the Three of Us, Yvonne Arnaud Theatre (1997); Nick Hern Books (1999)
* The Late Middle Classes, Watford jauregia (1999)
* Japes (Peter Hall konpainia, Mercury Theatre, Colchester (2000) and Theatre Royal Haymarket (2001)
* Japes Too eta Michael (2004)
* The Pig Trade (2004)
* The Holy Terror, Duke of York's Theatre (2004)
* The Old Masters, Comedy Theatre (2004)
* Little Nell, BBC Radio 4 (2006); Theatre Royal Bath (2007)
* Missing Dates, BBC Radio 4 (2008)
* Datuak: Q342910
# Simon IV.a Montfortekoa

    Artikulu hau IV.ari buruzkoa da; beste esanahietarako, ikus «Simon Montfortekoa».
Simon IV.a Montfortekoa (c. 1175 – Tolosa Okzitaniakoa, 1218ko ekainaren 25a), Montfort-l'Amauryko jauna eta Leicesterreko V. kondea, Laugarren Gurutzadan (1202–1204) eta Gurutzada Albitarran parte hartu zuen frantziar noblea izan zen. Simon III.a Montfortekoa aitaren partetik frantziar baroi eta Amicie Beaumontekoa amaren partetik ingeles pare bilakatu zen.
1999an Tibalt III.a Xanpainakoarekin batera torneo batean Gurutzadetara joatea erabaki zuen. Hala ere, veneziarrek Zadar eraso zutenean Simonek Gurutzada utzi zuen.
Laterango IV. kontzilioak Tolosako konde izendatu zuen. Aurreko kondeak hartua zuen hiria berreskuratzeko setioan hil zuten.

## Erreferentziak

* ↑ Harluxet Hiztegi Entziklopedikoa. Montforteko zalduna, Simon IV.a Azkarra. .
* Datuak: Q303703
* Multimedia: Simon IV of Montfort / Q303703
# Simon Kuznets

Simon Smith Kuznets (errusieraz: Семё́н Абра́мович Кузне́ц, sʲɪˈmʲɵn ɐˈbraməvʲɪtɕ kʊzʲˈnʲɛts ahoksatua; bielorrusieraz: Сямён (Шымон) Абрамавіч Кузьнец Siamion (Šymon) Abramavič Kuźniec; Pinsk, Errusiar Inperioa, 1901eko apirilaren 30a – Cambridge, Massachusetts, 1985eko uztailaren 8a) estatubatuar ekonomialari eta estatistikaria izan zen, Ekonomiako Nobel Saria 1971. urtean jaso zuena. Makroekonomian egin zuen lan batik bat, estatubatuar nazio-kontabilitate sistemaren sorreran parte hartuz. Pennsylvania, Johns Hopkins eta Harvard Unibertsitateetan lan egin zuen.
* Datuak: Q192577
* Multimedia: Simon Kuznets / Q192577
# Simon Hald

Simon Hald Jensen (1994ko irailaren 29a) Danimarkako eskubaloi jokalaria da Aalborg Håndbold eta Danimarkako talde nazionalean jokatzen du. 2024ko Udako Olinpiar Jokoetan urrezko domina lortu zuen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Gizonezkoa |
| Munduko Txapelketak ||||
| Urtea | Lekua | Domina | Proba |
| 2019 | Alemania / Danimarka | 01 ! | Gizonezkoa |
| 2021 | Egipto | 01 ! | Gizonezkoa |
| 2023 | Polonia / Suedia | 01 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2022 | Hungaria / Eslovakia | 03 ! | Gizonezkoa |
| 2024 | Alemania | 02 ! | Gizonezkoa |

## Erreferentziak

* ↑ Statistic Men's National Team. Team Roster, Denmark. DHF.
* ↑ Simon Hald Profile. European Handball Federation.
# Simon Helberg

Simon Maxwell Helberg (Los Angeles, 1980ko abenduaren 9a) estatubatuar aktorea da. Ezaguna da Howard Wolowitzen rola antzezteagatik The Big Bang Theory telesailean.

## Erreferentziak

* ↑ Simon Helberg. tvguide.com (Noiz kontsultatua: 2017-5-26).
* Datuak: Q299297
* Multimedia: Simon Helberg / Q299297
# Simon Marchand

Simon Marchand (Hendaia, 1984ko uztailaren 30a - ) euskal surflaria da.

## Palmaresa

* 2006: Xixongo Go Surf Zirkuitua.

## Kanpo estekak

* (Frantsesez) Frantziako Federakuntzaren fitxa
* Datuak: Q12267423
# Sierra Nevada sumendia

Sierra Nevada Txileko Araucanía eskualdean dagoen sumendia da. Geruza-sumendi gisa sailkatuta, Sierra Nevadak 2.554 m-ko altitudea du, eta La Fronterako magalean dago, Llaima sumendiaren ondoan.
Conguillío Parke Nazionalaren barnean kokatzen da, bere araukaria basoengatik nabarmentzen dena. Magalaren oinean dago Conguillío lakua, parke nazional horri izena ematen diona.
Azken erupzioa Pleistozenokoa da, baina jarduera holozenora hedatu zen. Bere laba nagusiak andesitikoak eta basaltikoak dira, hodei piroklastikoen metakinekin batera. Lahar batzuk ere egitura bolkanikoan daude.
* Datuak: Q521660
* Multimedia: Sierra Nevada Volcano / Q521660
# Sierra Mágina

Sierra Mágina Andaluziako (Espainia) Jaengo probintzian dagoen Mendikate Subbetikoaaren mendigunea da. Probintzia horretako mendigunerik altuena da eta bere hegoaldeko mendilerroa, Sierra de Lucena, Granadako probintzian dago. Kordobako probintzian dagoen Cabra mendigunearekin batera, Mendikate Betikoen kanpo-unitate Subbetikoari dagokio.
Bi mila metro gainditzen dituen nukleo nagusi batek osatzen du: Pico Máginatik (probintziako teilatua), Peña de Jaén (2147 m), Cerro Cárceles (2061 m), Pico Almadén (2036 m), Cerro Ponce (2006 m). ) eta Miramundos (2077 m). eta nukleo nagusitik neurri handiagoan edo txikiagoan bereizten diren mendi-adarrak, hala nola, Sierra Lucena (Alta Coloma 1696 m), Sierra de Santerga (Santerga 1394 m) eta Sierra Cruzada (Cerro del Buitre 1433 m).
Tontor batzuk landa-olibondoen itsasoan irlak bezala nabarmentzen dira, hala nola Aznaitín (1745 m) eta La Golondrina (1235 m).
Mendilerroaren nukleoa parke natural baten babespean dago, Sierra Mágina Parke Naturala izenarekin.

## Kanpo estekak

* RutasporJaen.com - Jaén es la provincia de España con una mayor superficie natural protegida
* Paisaje de Interés Cultural de Sierra Mágina. Instituto Andaluz del Patrimonio Histórico
* Datuak: Q3818022
* Multimedia: Sierra Mágina / Q3818022
# Sierra Nevada (AEB)

    Artikulu hau AEBetako mendikateari buruzkoa da; beste esanahietarako, ikus «Sierra Nevada».
Sierra Nevada mendebaldeko AEBetako mendikatea da, Kaliforniako ekialdean, Mojave basamortua eta Ur-jauzien mendikatearen artean, hedatzen dena. 644 kilometro luze da. Gailurra Whitney mendia da (4.418 metro).

## Izena

Modu ez formalean, The Sierra, The High Sierra edo The Sierras izenekin ere ezagutzen da. Sierra Nevada izena, Juan Bautista Anzak 1776an eginiko bigarren espedizioan zihoan Pedro Font apaizaren deskribapenari zor zaio.

## Geografia

Ia mendikatea osoa Kalifornian dagoen arren, Carson mendilerroa Nevadan kokaturik dago. 650 kilometroko luzera du, iparraldeko Fredonyer igarobidea eta hegoaldeko Tehachapi igarobidearen artean, eta 110 kmko zabalera, mendebaldean duen Erdialdeko Harana eta ekialdean duen Great Basin sumendi ordokiaren artean.
Sierra Nevadan daude Estatu Batuetako parke ikusgarrienetako batzuk: Yosemite, Kings Canyon eta Sekuoia. Mendebaldeko isuraldea hezea eta ekialdekoa, berriz, lehorra da. Sierra Nevadako uraz ureztatzen dira Kaliforniako lursailak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/06/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q26777
* Multimedia: Sierra Nevada (United States) / Q26777
# Sierra Nevada (Espainia)

    Artikulu hau Espainiako mendilerroari buruzkoa da; beste esanahietarako, ikus «Sierra Nevada».
Sierra Nevada Espainiako hego-ekialdean, Mediterraneoko kostaldetik hurbil, dagoen mendigunea da, Mendikate Betikoen erdialdea osatzen duena. 41 km luze da, Andaluziako Granada (gehiena) eta Almería probintzietan banatua. Mendi garaiena Mulhacen da (3.478 m) Iberiar Penintsulako handiena.
1986an UNESCOk Biosfera Erreserba izendatu zuen.

## Gailurrak

* Mulhacen (3.478 m).
* Veleta (3.392 m).
* Alcazaba (3.366 m).

## Fauna

Bertako piriniar basahuntza animaliarik bereziena da.

## Eski estazioa

Mendigunean eski estazioa dago, denbora luzean elurra izaten delako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/06/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .

## Kanpo estekak

* (Gaztelaniaz) (Ingelesez) Eski estazioaren webgunea
* Datuak: Q26955
* Multimedia: Sierra Nevada (Spain) / Q26955
# Sierra Nevada de Lagunas Bravas

Sierra Nevada, Sierra Nevada de Lagunas Bravas izenarekin ere ezaguna, sumendien multzoa da, gailur nagusia 26° 29′ 31″ S eta 68° 33′ 34″ W koordenatuetan dago Andeetako mendietan, Argentina eta Txile artean. Nazioarteko muga Sierra Nevadako gailurretako batetik igarotzen da.
Argentinarantz doan malda Catamarca probintziaren lurraldean dago, eta Txilerantz Atacamako eskualdean dago. Argentinako Cumbre del Laudo (6152 m), El Cóndor (6414 m) eta Vallecitos (6168 m) bezalako beste sumendi handi batzuetatik gertu dago, eta Cerros Colorados (6062 m) bi herrialdeetan.

## Kanpo estekak

* Datuak: Q422879
* Multimedia: Sierra Nevada Volcano / Q422879
# Sierra Nevada (eski-estazioa)

    Artikulu hau eski-estazioari buruzkoa da; beste esanahietarako, ikus «Sierra Nevada».
Sierra Nevada Mendikate Penibetikoan kokatuta dagoen eski estazioa da. Granadako Monachil eta Dílar udalerrietan dago. Sierra Nevada mendatearen magalean kokaturik, bere kotak 2.100 metrotatik 3.300 metrotaraino iristen dira.

### Espainiako Vuelta

Sierra Nevada askotan izan da Espainiako Vueltako etapa baten helmuga.
| Urtea | Etapa | Etaparen hasiera | Luzera (km) | Etaparen garailea | Liderra |
| 1979 | 3.a | Kordoba | 190 | Felipe Yáñez | Joop Zoetemelk |
| 1986 | 17.a | Jaén | 172 | Felipe Yáñez | Álvaro Pino |
| 1994 | 5.a | Granada | 151,7 | Tony Rominger | Tony Rominger |
| 1995 | 12.a | Marbella | 238 | Bert Dietz | Laurent Jalabert |
| 1997 | 7.a | Guadix | 219 | Yvon Ledanois | Laurent Dufaux |
| 2002 | 5.a | El Ejido | 198 | Guido Trentin | Mikel Zarrabeitia |
| 2003 | 16.a | Jaén | 162 | Félix Cárdenas | Isidro Nozal |
| 2004 | 15.a | Granada | 29,6 (ERL) | Santi Pérez | Roberto Heras |
| 2009 | 13.a | Berja | 172,4 | David Moncoutié | Alejandro Valverde |
| 2011 | 4.a | Baza | 170,2 | Daniel Moreno | Sylvain Chavanel |
| 2017 | 15.a | Alcalá la Real | 129,4 | Miguel Ángel López | Chris Froome |

## Kanpo estekak

* (Gaztelaniaz) Webgune ofiziala
* Datuak: Q534256
* Multimedia: Sierra Nevada (Spain) / Q534256
# Sierra Morena (Pirinioak)

    Artikulu hau Pirinioetako mendiari buruzkoa da; beste esanahietarako, ikus «Sierra Morena (argipena)».
Sierra Morena edota Sierra Morena Tontorra (frantsesez: Pic de Serre Mourène) Pirinioetako hirumilako mendi bat da, 3.093 metroko garaiera du. Espainiako Aragoi autonomia erkidegoko Huesca probintzia eta Frantziako Pirinio Garaiak departamenduaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q3382389
* Multimedia: Pico de Sierra Morena / Q3382389
# Sierra Morena (argipena)

Sierra Morena izenak hainbat adiera du:
* Sierra Morena, Espainiako hegoaldeko mendikatea;
* Sierra Morena gailurra, Pirinioetako gailur bat;
* Sierra Morena eskualdea, Jaen probintzian (Espainia);
* Sierra Morena eskualdea, Ciudad Real (Espainia) probintzian.
* Sierra Morena, Misiones eskualdeko (Argentina) mendilerroa;
# Sierra Nevada

Sierra Nevada (gaztelaniazko Mendilerro elurtua) honako mendilerroak izan daitezke:
* Sierra Nevada (Espainia), Granada eta Almerían.
* Sierra Nevada (AEB), Kalifornia eta Nevadan.
* Sierra Nevada de Santa Marta, Kolonbian.
* Sierra Nevada de Mérida, Venezuelan.
* Sierra Nevada (Mexiko) edo Ardatz Neobolkanikoa

## Eski-estazioa

* Sierra Nevada (eski-estazioa), Granadan.
# Sierra Nevada de Santa Marta

Sierra Nevada de Santa Marta Kolonbiako mendilerro bakartua da, herrialdearen iparraldean dagoena, Karibe itsasoaren ertzetik hurbil. Munduko itsasertzeko mendigunerik garaiena da; izan ere, Pico Simón Bolívar, gailurrik gorena, itsas mailatik 5.775 metrora dago, Karibeko kostaldetik 42 kilometrora besterik ez izan arren. 17.000 kilometro koadroko eremua dauka, eta 36 ibairen sorburua da, Cesar, Ranchería, Palomino eta Guatapurí besteak beste. Magdalena, Cesar eta La Guajira departamenduen artean banaturik dago.

## Erreferentziak

* ↑ Sierra Nevada de Santa Marta: Biosphere Reserve Information. unesco.org (Noiz kontsultatua: 2016-12-22).

## Kanpo estekak

* Datuak: Q26728
* Multimedia: Sierra Nevada de Santa Marta / Q26728
# Stockport

Stockport Ingalaterraren erdialdeko hiri bat da, Manchesterretik hego-ekialdean 10 km-tara dagoena. Manchester Handia konderrikoa eta Ipar-mendebaldeko Ingalaterra eskualdekoa da.
Hiriak 136.081 biztanle zituen 2011n.

## Herritar ospetsuak

* Fred Perry (1909-1995), tenislaria.
* Harry Bernstein (1910-2011), idazlea.
* Norman Foster (1935), arkitektoa.
* Peter Boardman (1950-1982), mendizalea.
* Martin Fry (1958-), abeslaria.
* Paul Warhurst (1969-), futbolaria.
* Anthony Flanagan (1972-), aktorea.
* Sally Lindsay (1973-), aktorea.
* James Hickman (1976-), igerilaria.
* Dominic Howard (1977-), bateria-jotzailea.
* Andrew Buchan (1979-), aktorea.
* Claire Foy (1984-), aktorea.
* Naomi Broady (1990-), tenislaria.
* Danny Miller (1991-), aktorea.
* Tom Ince (1992-), futbolaria.
* Josh Harrop (1995-), futbolaria.

## Herri eta hiri senidetuak

* Heilbronn, 1982.
* Béziers, 1972.
* Torremolinos, 1991.

## Irudi galeria

* The Three Shires.
* Underbank Hall.
* Covered market.
* Reddish Mill.
* Town Hall.

## Kanpo estekak

* (Ingelesez)Stockporteko webgune ofiziala
* Datuak: Q18655
* Multimedia: Stockport / Q18655
# Stockholmgo metroa

Stockholmgo metroa (suedieraz: Stockholms tunnelbana), Suediako Stockholm hirian dagoen garraiobidea da. 1950eko urriaren 1ean zabaldu zen eta hiru linea (bakoitza bi adarrekin) eta 105,7 kilometro ditu. 2008an 303 milioi pertsona igaro ziren metroko 104 geltokietatik.

## Lineak

| Linea | Kolorea | Ibilbidea | Luzera | Geltokiak |
| T10 | Urdina | Kungsträdgården ↔ Hjulsta | 15,1 km | 14 |
| T11 | Urdina | Kungsträdgården ↔ Akalla | 15,6 km | 12 |
| T13 | Gorria | Norsborg ↔ Ropsten | 26,6 km | 25 |
| T14 | Gorria | Fruängen ↔ Mörby centrum | 19,5 km | 19 |
| T17 | Berdea | Åkeshov ↔ Skarpnäck | 19,6 km | 24 |
| T18 | Berdea | Alvik ↔ Farsta strand | 18,4 km | 23 |
| T19 | Berdea | Hässelby strand ↔ Hagsätra | 28,6 km | 35 |

## Argazkiak

* Hötorget geltokiko nasa.
* Metroan erabilitako trenak Söderström-Slussenen.
* C20 motako trena.
* C20 motako trena.

## Ikus, gainera

* Stockholm

## Kanpo estekak

* (Ingelesez) Stockholmgo garraio partzuergoaren webgunea.
* Datuak: Q272926
* Multimedia: Stockholm Metro / Q272926